Slekten føres tilbake til bonden Helge Amundsen (Eriksrud) (1680–1761), som en gang mellom 1721 og 1723 overtok gården Kopperud i Lier. Han var far til Gunder Helgesen Kopperud (1726–1773), som i 1758 overtok Kopperud etter faren. Han var gift med Gunhild Svensdatter (1743–1774) fra Vestre Solberg i Sylling, som siden giftet seg med Ole Rasmussen. Det er flere Solberggårder i Sylling. Gunders og Gunhilds sønn Sven Gundersen (1770–1818) ble født på Kopperud og bodde siden på Vestre Solberg, og giftet seg med Karen Margrethe Andreasdatter.